pythainlp/thai-wiki-dataset-v4 huggingface dataset:
การวางเงื่อนไขแบบดั้งเดิม

ทฤษฎีการวางเงื่อนไขแบบดั้งเดิม  ของ อีวาน พาฟลอฟ
พฤติกรรมที่จะเกิดการวางเงื่อนไขแบบคลาสสิกได้มักเป็นพฤติกรรมหรือการตอบสนองที่เกิดจากปฏิกิริยาสะท้อน อันมีพื้นฐานมาจากการทำงานของระบบประสาทอัตโนมัติ เช่น การทำงานของต่อมต่าง ๆในร่างกาย การทำงานของระบบกล้ามเนื้อต่าง ๆ พฤติกรรมการตอบสนองในการวางเงื่อนไขแบบคลาสสิก เป็นพฤติกรรมที่เกิดขึ้นเองตามธรรมชาติ เมื่อมีสิ่งเร้ามากระตุ้น พฤติกรรมที่เกิดขึ้นตามธรรมชาติเหล่านี้ เรียกว่า พฤติกรรมตอบสนอง หรือพฤติกรรมที่เป็นไปโดยไม่ตั้งใจ
พาร์พลอฟ เชื่อว่าการเรียนรู้ของสิ่งมีชีวิตจำนวนมากเกิดจากการวางเงื่อนไข (conditioning) กล่าวคือ การตอบสนองหรือการเรียนรู้ที่เกิดขึ้นต่อสิ่งเร้าหนึ่งมักมีเงื่อนไขหรือสถานการณ์เกิดขึ้น ซึ่งในสภาพปกติหรือในชีวิตประจำวันการตอบสนองเช่นนั้นอาจไม่มี เช่น กรณีสุนัขได้ยินเสียงกระดิ่งและน้ำลายไหล เสียงกระดิ่งเป็นสิ่งเร้าที่ต้องการให้เกิดการเรียนรู้จากการวางเงื่อนไข (เพราะโดยปกติเสียงกระดิ่งมิได้ทำให้สุนัขน้ำลายไหล แต่คนต้องการให้สุนัขน้ำลายไหลเมื่อได้ยินเสียงกระดิ่ง) พาร์พลอฟ เรียกว่า สิ่งเร้าที่มีเงื่อนไข (conditioned stimulus) และปฏิกิริยาน้ำลายไหล เป็นการตอบสนองที่เรียกว่าการตอบสนองที่มีเงื่อนไข (conditioned response)
ลำดับเหตุการณ์การปฏิรูปศาสนาในอังกฤษ

ลำดับเหตุการณ์ที่เกี่ยวกับการปฏิรูปศาสนาของอังกฤษ  เหตุการณ์ข้างล่างนี้เป็นเหตุการณ์ที่มีส่วนเกี่ยวกับการปฏิรูปศาสนาในอังกฤษจากโรมันคาทอลิกมาเป็นนิกายเชิร์ชออฟอิงแลนด์
ลำดับเหตุการณ์ในประวัติศาสตร์อังกฤษระหว่างปี ค.ศ. 1500 ถึง ค.ศ. 1599

ลำดับเหตุการณ์ในประวัติศาสตร์อังกฤษระหว่างปี ค.ศ. 1500 ถึง ค.ศ. 1599  
 สกอตแลนด์ - จอห์น น็อกซ์ (John Knox) กลับจากเจนีวาเพื่อมาเผยแพร่ลัทธิคาลวิน.
ออกัสตินแห่งแคนเทอร์เบอรี

นักบุญออกัสตินแห่งแคนเทอร์เบอรี  (ราวต้นคริสต์ศตวรรษที่ 6–26 พฤษภาคม ค.ศ. 604) เป็นนักพรตโรมันคาทอลิกคณะเบเนดิกติน ต่อมาได้รับแต่งตั้งเป็นอาร์ชบิชอปแห่งแคนเทอร์เบอรีองค์แรกเมื่อปี ค.ศ. 598 และถือกันว่าเป็น “อัครทูตเพื่อชาวอังกฤษ” (Apostle to the English) และเป็นผู้วางรากฐานของศาสนาคริสต์ในอังกฤษ
นักบุญออกัสตินเป็นรองอธิการอาราม (prior) ในกรุงโรม เมื่อสมเด็จพระสันตะปาปาเกรกอรีที่ 1 เลือกให้เป็นผู้นำในการไปเผยแพร่ศาสนาในปี ค.ศ. 595 ในบริเตนโดยมีจุดประสงค์ที่จะชักชวนให้เอเธลเบิร์ตแห่งเคนต์ (Æthelberht of Kent) เปลี่ยนมานับถือคริสต์ศาสนา การที่เลือกเคนต์คงเป็นเพราะตั้งอยู่ใกล้หลายราชอาณาจักรที่นับถือศาสนาคริสต์ในกอล และเอเธลเบิร์ตเสกสมรสกับเจ้าหญิงเบอร์ธา (Bertha of Kent) ซึ่งเป็นคริสต์ศาสนิกชนและหวังกันว่าจะมีอิทธิพลต่อพระสวามีบ้าง ก่อนที่จะเดินทางไปถึงเคนต์กลุ่มมิชชันนารีก็อยากจะหันหลังกลับแต่พระสันตะปาปาเกรกอรีก็ทรงยุให้เดินทางต่อ ในที่สุดในปี ค.ศ. 597 นักบุญออกัสตินก็ขึ้นฝั่งอังกฤษที่เทเนทและเดินทางไปเมืองหลักแคนเทอร์เบอรี
ในที่สุดเอเธลเบิร์ตแห่งเคนต์ก็ยอมรับคริสต์ศาสนาและทรงอนุญาตให้มิชชันนารีเผยแพร่คำสอนอย่างเสรีและพระราชทานที่ดินให้ก่อตั้งอารามนอกกำแพงเมือง ออกัสตินได้รับแต่งตั้งให้เป็นบิชอปแห่งอังกฤษและได้ทำการเปลี่ยนศาสนาให้แก่ข้าราชสำนักหลายคน และได้ทำการเปลี่ยนศาสนาให้กับผู้เข้าร่วมพิธีวันคริสต์มาสในปี ค.ศ. 597 เป็นจำนวนนับพัน ในปี ค.ศ. 601 สมเด็จพระสันตะปาปาเกรกอรีที่ 1 ก็ทรงส่งมิชชันนารีมาสมทบในการพยายามที่จะชักชวนให้บิชอปชาวเคลท์ยอมรับอำนาจของออกัสตินแต่ไม่สำเร็จ ในปี ค.ศ. 604 ก็มีการตั้งบิชอปคาทอลิกขึ้นทั้งที่ลอนดอนและโรเชสเตอร์ และมีการก่อตั้งสถานศึกษาเพื่อการฝึกหัดบาทหลวงและมิชชันนารีชาวแองโกล-แซกซัน หลังจากนั้นออกัสตินก็มีส่วนในการจัดการแต่งตั้งลอเรนซ์แห่งแคนเทอร์เบอรีให้สืบอำนาจต่อ ออกัสตินถึงแก่กรรมในปี ค.ศ. 604
ฮันส์ ซิมเมอร์

ฮันส์ โฟลเรียน ซิมเมอร์ (12 กันยายน ค.ศ. 1957 -) นักแต่งเพลง นักแต่งดนตรีประกอบภาพยนตร์ชาวเยอรมันเชื้อสายเฮ็สเซิน ได้รับการเสนอชื่อเข้าชิงทั้งรางวัลออสการ์ รางวัลลูกโลกทองคำ รางวัลบาฟตา และรางวัลแกรมมีหลายครั้ง ดนตรีของเขาเป็นแนวดนตรีอิเล็กทรอนิกส์ ผสมผสานกับการบรรเลงด้วยวงออเคสตรา
ซิมเมอร์เกิดที่แฟรงก์เฟิร์ต ประเทศเยอรมนี เมื่อเป็นวัยรุ่นได้ย้ายมาอยู่ที่ลอนดอน ประเทศอังกฤษ เริ่มอาชีพนักดนตรีตั้งแต่ปี ค.ศ. 1980 โดยเล่นคีย์บอร์ด และซินธีไซเซอร์ เริ่มเขียนดนตรีประกอบภาพยนตร์โดยทำงานคู่กับ สแตนลีย์ มายเออร์ส นักแต่งดนตรีประกอบภาพยนตร์ชาวอเมริกัน เริ่มมีชื่อเสียงจากดนตรีประกอบภาพยนตร์เรื่อง The Last Emperor (1988) ที่ทำร่วมกับรีวอิจิ ซากาโมโตะ และเดวิด เบิร์น ซึ่งได้รับรางวัลออสการ์
หลังจากภาพยนตร์เรื่อง The Last Emperor ซิมเมอร์หันมาทำดนตรีประกอบภาพยนตร์อย่างจริงจัง มีผลงานที่มีชื่อเสียง เช่นเรื่อง Rain Man (1988) Driving Miss Daisy (1989) Thelma & Louise (1991) The Lion King (1994) As Good as It Gets (1997) 
ซิมเมอร์มีผลงานแต่งดนตรีประกอบภาพยนตร์มากกว่า 100 เรื่อง ได้รับรางวัลออสการ์จากเรื่อง The Lion King และรางวัลลูกโลกทองคำจากเรื่อง The Lion King และ Gladiator
เจ้าคณะใหญ่

เจ้าคณะใหญ่ (เดิม: มหาสังฆนายก) เป็นตำแหน่งทางปกครองของคณะสงฆ์ไทย ถือเป็นพระสังฆาธิการระดับสูง รองจากสมเด็จพระสังฆราช สกลมหาสังฆปริณายก โดยแบ่งการปกครอง ดังนี้
การแบ่งการปกครอง.
คณะสงฆ์มหานิกาย.
มี 4 ตำแหน่ง ปกครองคณะสงฆ์มหานิกายทั่วประเทศ
คณะสงฆ์ธรรมยุติกนิกาย.
มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่คณะธรรมยุต ปกครองคณะสงฆ์ธรรมยุติกนิกายทั่วประเทศ
คณะสงฆ์จีนนิกาย.
เป็นคณะสงฆ์นิกายมหายานของชาวไทยเชื้อสายจีน ถือกำเนิดมาจากชาวจีนที่เข้ามาพึ่งพระบรมโพธิสมภารบนผืนแผ่นดินไทย มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่จีนนิกาย ปกครองคณะสงฆ์จีนนิกายแห่งประเทศไทย
คณะสงฆ์อนัมนิกาย.
เป็นคณะสงฆ์นิกายมหายาน ซึ่งสืบมาจากประเทศเวียดนาม (พระญวน) ที่เข้ามาพึ่งพระบรมโพธิสมภารบนผืนแผ่นดินไทย มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่อนัมนิกาย ปกครองคณะสงฆ์อนัมนิกายแห่งประเทศไทย
คุณสมบัติ.
ตามกฎมหาเถรสมาคม ผู้ดำรงตำแหน่งเจ้าคณะใหญ่ กำหนดคุณสมบัติไว้ดังนี้<br>(1) มีพรรษาสมควรแก่ตำแหน่ง<br>(2) มีความรู้สมควรแก่ตำแหน่ง<br>(3) มีความประพฤติเรียบร้อยตามพระธรรมวินัย<br>(4) เป็นผู้ฉลาดสามารถในการปกครองคณะสงฆ์<br>(5) ไม่เป็นผู้มีร่างกายทุพพลภาพไร้ความสามารถ หรือมีจิตฟั่นเฟือน ไม่สมประกอบ หรือเป็นโรคเรื้อน หรือเป็นวัณโรคในระยะอันตรายจนเป็นที่น่ารังเกียจ<br>(6) ไม่เคยต้องคำวินิจฉัยลงโทษในอธิกรณ์ที่พึงรังเกียจมาก่อน<br>(7) ไม่เคยถูกถอดถอนหรือถูกปลดจากตำแหน่งใด เพราะความผิดมาก่อน<br>คุณสมบัติโดยเฉพาะอีกส่วนหนึ่ง (เฉพาะคณะสงฆ์ 2 นิกายหลักของไทย)
กลุ่มคนเสื้อน้ำเงิน

กลุ่มคนเสื้อน้ำเงิน เป็นกลุ่มคนที่สวมเสื้อสีน้ำเงินเป็นสัญลักษณ์ เป็นกลุ่มที่เคลื่อนไหวทางการเมืองในช่วงต้นปี พ.ศ. 2552 มีลักษณะการเคลื่อนไหวเป็นการต่อต้านกลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือ "กลุ่มคนเสื้อแดง"
กลุ่มคนเสื้อน้ำเงิน ปรากฏบทบาทครั้งแรกที่จังหวัดบุรีรัมย์ โดยทำการสกัดกั้นการเคลื่อนไหวของกลุ่ม นปช. และมีข้อความที่หน้าอกเสื้อว่า "ปกป้องสถาบัน" ส่วนด้านหลัง "สงบ สันติ สามัคคี" ที่ผ่านการฝึก อบรมในโครงการอาสาสมัครพิทักษ์สถาบัน "รุ่นผู้นำทางความคิด" ได้ ออกมารวมพลังประกาศเจตนารมณ์ปกป้องสถาบันชาติ ศาสนา และพระมหากษัตริย์ จากนั้น เดินทางมาที่ศาลากลางจังหวัดบุรีรัมย์ เพื่อร่วมดูแลรักษาความปลอดภัยสถานที่ราชการ และคัดค้านการกระทำของกลุ่มคนเสื้อแดง ซึ่งมีพฤติกรรมส่อไปในทางลบหลู่สถาบันพระมหากษัตริย์ และองคมนตรี โดยจัดกำลังเฝ้าระวังประตูทุกจุดรอบศาลากลาง เพื่อตรวจตราคนเข้าออก บุคคลแปลกหน้า หรือผู้ต้องสงสัย ที่จะเข้าไปก่อเหตุรุนแรง หรือก่อความไม่สงบภายในศาลากลางจังหวัด
จากนั้นกลุ่มคนเสื้อน้ำเงินได้ปะทะกับกลุ่ม นปช. หลายต่อหลายครั้ง โดยเฉพาะครั้งที่หนักที่สุดคือ เมื่อเช้าวันที่ 11 เมษายน พ.ศ. 2552 ในเหตุการณ์ก่อความไม่สงบของกลุ่ม นปช. เมื่ออริสมันต์ พงศ์เรืองรองได้นำพากลุ่มแนวร่วม นปช. บุกขึ้นไปเพื่อล้มการประชุมสุดยอดอาเชียนที่โรงแรมรอยัล คลิฟ บีช รีสอร์ท พัทยา ทั้งสองกลุ่มนี้ได้ปะทะกันด้วยอาวุธต่าง ๆ มากมาย ทั้ง ระเบิดและปืน
จากเหตุการณ์ทั้งหมดนี้ ทำให้ทักษิณ ชินวัตร และจตุพร พรหมพันธุ์ ได้ออกมากล่าวหาว่า กลุ่มคนเสื้อน้ำเงินนี้เป็นการจัดตั้งขึ้นมาโดย เนวิน ชิดชอบ และสุเทพ เทือกสุบรรณ แต่ทั้งสองได้ปฏิเสธ
ร็อคแมนซีโร่ 3

ร็อคแมนซีโร่ 3 (; โรมาจิ: "Rokkuman Zero Tsuri") หรือ เมกาแมนซีโร่ 3 (Mega Man Zero 3) เป็นวิดีโอเกมซีรีส์ชุดที่ 3 ของซีรีส์ร็อคแมนซีโร่ ออกวางตลาดครั้งแรกที่ญี่ปุ่นในวันที่ 23 เมษายน ค.ศ. 2004 และออกวางตลาดครั้งแรกที่อเมริกาเมื่อวันที่ 5 ตุลาคม ค.ศ. 2004
ตำนานเรพลิลอยด์ซีโร่ ผู้ตื่นจากการหลับใหลเป็นเวลานาน...
ด้วยกลุ่มต่อต้านของซีเอล เขาได้ปราบก๊อปปี้เอ็กซ์ ผู้ปกครองแห่งนีโอ อาคาเดีย
ความน่ากลัวของการปกครองนีโอ อาคาเดียจบลง
แต่การขาดแคลนพลังงานยังคงเป็นปัญหาเรื่อยมา
ซีเอลอุทิศตัวเองเพื่อการวิจัยพลังงานรูปแบบใหม่
และเอลพิสได้รับเลือกเป็นผู้นำกลุ่มต่อต้านคนใหม่
ทว่า การเอาชนะด้วยความใฝ่หาในพละกำลังของเขา
เอลพิสปลุกดาร์คเอลฟ์ ผู้มีพลังที่ครั้งหนึ่งเกือบทำลายโลก
เอลพิสกระหายในพลังของดาร์คเอลฟ์ หลงผิดจากหน้าที่ที่แท้จริง
และพ่ายแพ้ในที่สุดหลังจากการต่อสู้อย่างบ้าคลั่ง
ทว่า ดาร์คเอลฟ์ลอยหายไป ไม่มีใครรู้จุดหมายของเธอ...
การต่อสู้ที่เหนือกว่าดาร์คเอลฟ์เพิ่งเริ่มต้นเท่านั้น...
เนื้อเรื่องก่อนเข้าสู่เกม.
2 เดือนต่อมา
ซีโร่ ซีเอล และทหารกลุ่มต่อต้านทำภารกิจสำรวจ
พวกเขาพบวัตถุขนาดยักษ์ที่มีพลังเหมือนดาร์คเอลฟ์
ซีโร่เข้าไปข้างในวัตถุนั้นคนเดียวเพื่อสำรวจความปลอดภัย
เขาพบ 4 จตุรเทพกำลังเสียเปรียบจากการต่อสู้กับโอเมก้า
ดร.ไวล์และเอ็กซ์ปรากฏตัว
ดร.ไวล์คืนชีพเอ็กซ์ และเอ็กซ์จะทำตามความปรารถของเขา
คือการนำดาร์คเอลฟ์และโอเมก้ากลับมา
ดร.ไวล์และเอ็กซ์จากไปพร้อมเงื่อนงำ
เรพลิลอยด์อดีตอิเรกูลาร์ฮันเตอร์ หลับใหลนานหลายร้อยปีก่อนถูกซีเอลปลุก เสียความทรงจำ มีเพียงความรู้สึกอยากปกป้องมนุษย์เท่านั้น
นักวิทยาศาสตร์อัจฉริยะผู้วิจัยเกี่ยวกับไซเบอร์เอลฟ์ สามารถสร้างก๊อปปี้เอ็กซ์จากแบบแปลนของเอ็กซ์ได้ตอนอายุ 5 ขวบ พบซีโร่และปลุกขึ้นขณะหลบหนีการไล่ล่าของกองทัพนีโอ อาคาเดีย ภายหลังเป็นหัวหน้าหน่วยการ์เดี้ยนส์ กองกำลังที่ตั้งขึ้นเพื่อปกป้องมนุษย์จากการคุกคามของกองทัพนีโอ อาคาเดีย
เรพลิลอยด์อดีตอิเรกูลาร์ฮันเตอร์ สหายร่วมรบของซีโร่ สละร่างกายตัวเองเพื่อผนึกดาร์คเอลฟ์ กลายเป็นไซเบอร์เอลฟ์
เรพลิลอยด์ที่ถูกสร้างจากซีโร่ร่างต้นแบบโดยดร.ไวล์ อดีตถูกผนึกโดยมาเธอร์เอลฟ์เพื่อไม่ให้ไวรัสแพร่กระจาย ถูกดร.ไวล์ดัดแปลงใหม่ เข้าร่วมสงครามเอลฟ์และพ่ายแพ้แก่เอ็กซ์ ถูกมติรัฐบาลขังในอวกาศ 100 ปีต่อมาถูกดร.ไวล์ปลุกอีกครั้ง รวมร่างกับดาร์คเอลฟ์ ต่อสู้กับซีโร่ กลายเป็นฟิวชั่นโอเมก้า รวมร่างกับซีโร่ร่างต้นแบบและกลายเป็นโอเมก้าซีโร่ เสียชีวิตจากการต่อสู้กับซีโร่และ 4 จตุรเทพ
นักวิทยาศาตร์ผู้ศึกษาเกี่ยวกับไซเบอร์เอลฟ์ ร่างกายหุ้มด้วยเครื่องจักรจากร่างของเรพลิลอยด์ ความทะเยอนทะยานในด้านลบทำให้เข้าสู่ด้านมืด ก่อกบฏต่อมนุษย์ สร้างก๊อปปี้เอ็กซ์ขึ้นใหม่พร้อมกับปลุกโอเมก้า ต้องการทำลายและสร้างโลกที่มีแต่เรพลิลอยด์ เสียชีวิตจากการต่อสู้กับซีโร่
ตัวละคร.
ไซเบอร์เอลฟ์.
มาเธอร์เอลฟ์ ติดไวรัสกลายเป็นดาร์คเอลฟ์ ถูกเอ็กซ์ผนึกเมื่อ 100 ปีก่อน และถูกเอลพีสปลุก 
ไซเบอร์เอลฟ์วัยทารก สามารถสร้างร่างใหม่ให้เรพลิลอยด์
ISO 1

ISO 1 คือมาตรฐานสากลที่ระบุว่า อุณหภูมิอ้างอิงมาตรฐานสำหรับข้อกำหนดและการตรวจสอบผลิตภัณฑ์ในเชิงเรขาคณิต (การวัดขนาด) ให้อยู่ที่ 20 ℃ ซึ่งเท่ากับ 293.15 K หรือ 68 ℉ 
เนื่องจากวัตถุมีการขยายตัวเนื่องจากความร้อน การกำหนดอุณหภูมิที่แน่นอนจึงเป็นสิ่งจำเป็นเพื่อความแม่นยำในการวัดความยาว ISO 1 ช่วยในการเปรียบเทียบการวัดโดยการนิยามค่าอุณหภูมิไว้เช่นนั้น ค่าอุณหภูมิ 20 ℃ ได้นำมาจาก คณะกรรมการชั่งตวงวัดระหว่างประเทศ (CIPM) เมื่อวันที่ 15 เมษายน ค.ศ. 1931 (พ.ศ. 2474) และกลายเป็นคำแนะนำของ ISO หมายเลข 1 เมื่อ ค.ศ. 1950 (พ.ศ. 2493) ในเวลาต่อมามาตรฐานนี้ก็แพร่หลายไปทั่วโลก และได้แทนที่อุณหภูมิอ้างอิงอื่น ๆ ที่อุตสาหกรรมการผลิตนั้นเคยใช้มาก่อน อาทิ 0 ℃, 62 ℉, 25 ℃ เหตุผลที่เลือกใช้ 20 ℃ เนื่องจากอุณหภูมินี้เป็นอุณหภูมิที่สะดวกและสามารถทำงานได้ในทางปฏิบัติ และเป็นค่าจำนวนเต็มสำหรับทั้งหน่วยเซลเซียสและฟาเรนไฮต์
คณะกรรมการชั่งตวงวัดระหว่างประเทศ

คณะกรรมการชั่งตวงวัดระหว่างประเทศ  เป็นคณะกรรมการประกอบด้วยบุคคลสิบแปดคนซึ่งที่ประชุมใหญ่ว่าด้วยการชั่งตวงวัด (General Conference on Weights and Measures) แต่งตั้งขึ้นจากรัฐสมาชิกแห่งอนุสัญญาเมตริก (Metre Convention) มีหน้าที่หลักเป็นการรักษาความเป็นเอกภาพของมาตราชั่งตวงวัดในระดับนานาชาติ ทั้งโดยตรง หรือโดยมีข้อเสนอไปยังที่ประชุมใหญ่ฯ
โรงเรียนพระโขนงพิทยาลัย

โรงเรียนพระโขนงพิทยาลัย  สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อวันที่ 19 พฤษภาคม พ.ศ. 2501 โดยผู้ใหญ่นาค รัตนวิชัย ในชุมชนจาก ปัจจุบันเปิดสอนในระดับมัธยมศึกษาปีที่ 1 - 6 ปัจจุบันตั้งอยู่เลขที่ 182 ซอยสุขุมวิท 62 แขวงพระโขนงใต้ เขตพระโขนง กรุงเทพมหานคร 10260 
ประวัติโรงเรียน.
โรงเรียนพระโขนงพิทยาลัย เดิมชื่อว่า "โรงเรียนพระโขนง" ก่อตั้งเมื่อวันที่ 19 พฤษภาคม พ.ศ. 2500 โดยผู้ใหญ่นาค รัตนวิชัย เป็นผู้เสนอกระทรวงศึกษาธิการให้จัดตั้งโรงเรียนขึ้นในชุมชนบางจาก ต่อมาในปี พ.ศ. 2501 กระทรวงศึกษาธิการได้ประกาศตั้งเป็นโรงเรียนมัธยมวิสามัญ ในที่ดินของกรมธนารักษ์ ตำบลบางจาก อำเภอพระโขนง จังหวัดพระนคร
ในปีแรกเปิดสอนในระดับมัธยมศึกษาตอนต้น จำนวน 8 ห้องเรียน นักเรียน 301 คน ครู 12 คน โดยมีนายชุบ กายสิทธิ์ เป็นครูใหญ่คนแรก ต่อมาจึงเปิดสอนในระดับมัธยมศึกษาตอนปลาย (ม.ศ.4 - ม.ศ.5) ในภายหลัง
ต่อมามีการเปลี่ยนชื่อจาก "โรงเรียนพระโขนง" เป็น "โรงเรียนพระโขนงพิทยาลัย" เมื่อนางสาวจุไร ลียากาศ เข้ามาดำรงตำแหน่งเป็นผู้อำนวยการโรงเรียนคนแรกในปี พ.ศ. 2517 และก่อตั้งสมาคมผู้ปกครองและครูในอีกหนึ่งปีต่อมา โดยมีพลเรือตรีเกษม ลิขิตวงศ์ ร.น. เป็นนายกสมาคมฯ และมีคำขวัญประจำโรงเรียน คือ "ปัญญา สามัคคี มีน้ำใจ"
โรงเรียนพระโขนงพิทยาลัยมีพระพุทธรูปประจำโรงเรียน คือ พระพุทธศากยมุนีศรีปัญญา'85 (หลวงพ่อสุข) พระพุทธรูปปางลีลา โดยได้รับมอบจากคณะนักเรียนเก่าโรงเรียนสายปัญญา รุ่นปีการศึกษา 2485 บริจาคให้มาประดิษฐานเป็นพระพุทธรูปประจำโรงเรียน ในปี พ.ศ. 2528
ตำบลพิมลราช

พิมลราช เป็นส่วนหนึ่งของอำเภอบางบัวทองซึ่งเป็นส่วนหนึ่งของจังหวัดนนทบุรี นอกจากนี้ การคมนาคมก็สะดวกสบาย อีกทั้งหมู่บ้านจัดสรรระดับสูงที่มากมายทำให้ประชากรเพิ่มขึ้นอย่างรวดเร็ว
ประวัติ.
ตำบลพิมลราชแต่เดิมเป็นหมู่บ้านหนึ่งอยู่ในตำบลบางบัวทอง ต่อมาปี พ.ศ. 2532 ได้แยกตัวมาตั้งเป็นตำบลพิมลราช มี 8 หมู่บ้าน เหตุที่ชื่อว่าตำบลพิมลราชนั้น เนื่องจากมีคลองพระราชาภิมณฑ์เป็นคลองที่สำคัญไหลผ่านตำบล ชาวบ้านส่วนใหญ่อาศัยทำการเกษตร เพาะปลูก ตลอดจนใช้บริโภค คลองนี้จึงเป็นเสมือนชีวิตของตำบล จึงได้เรียกกันว่า "พิมลราช"
ที่ตั้งและอาณาเขต.
พื้นที่ตำบลพิมลราชส่วนใหญ่อยู่ในเขตเทศบาลเมืองพิมลราช และบางส่วนอยู่ในเขตเทศบาลนครบางบัวทอง มีอาณาเขตติดต่อกับตำบลข้างเคียง ดังนี้
เขตการปกครอง.
ตำบลพิมลราชมีเขตการปกครองทั้งหมด 8 หมู่บ้าน ได้แก่ 
ประชากร.
เมื่อสิ้นปี พ.ศ. 2563 ตำบลพิมลราชมีประชากรทั้งสิ้น 52,684 คน โดยอยู่ในเขตเทศบาลเมืองพิมลราช 47,874 คน และอยู่ในเขตเทศบาลนครบางบัวทอง 4,810 คน ประชากรส่วนใหญ่มีอาชีพทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องที่ตำบลพิมลราชและเทศบาลนครบางบัวทอง และบางส่วนเดินทางไปทำงานในกรุงเทพมหานคร
การคมนาคม.
ตำบลพิมลราชมีอาณาเขตติดกับตัวอำเภอบางบัวทอง ห่างจากกรุงเทพมหานครประมาณ 22 กิโลเมตร มีเส้นทางคมนาคมดังนี้
วิสันต์ ไกรเกรียงยุค

วิสันต์ ไกรเกรียงยุค มีชื่อจริงว่า วิสันต์ ไพรอนันต์ เกิดเมื่อปี พ.ศ. 2492 ที่อำเภอเมือง จังหวัดชลบุรี ในครอบครัวที่มีพี่น้อง 5 คนเป็นนักมวยหรือบุคคลในวงการมวยทั้งหมด ตั้งแต่ พี่ชายคนโต ไพรอนันต์ สนั่นเมือง, วิสันต์ ไกรเกรียงยุค, วิชิต ลูกบางปลาสร้อย, ณรงค์ ไพรอนันต์ และ วิรัตน์ ไพรอนันต์ (ปัจจุบันรู้จักดีในชื่อของ เชน เมืองชล โปรโมเตอร์มวยไทยชื่อดัง)
วิสันต์ฝึกหัดมวยกับ จรัล แสงจำรัส เจ้าของค่าย ลูกบางปลาสร้อย เพียงแต่ใช้ชื่อค่ายว่า ไกรเกรียงยุค ซึ่งเป็นชื่อซอยเล็ก ๆ ซอยหนึ่งในเขตเทศบาลเมืองชลบุรีนั่นเอง
วิสันต์เป็นนักมวยรูปร่างผอมสูง ผิวขาว บอบบาง แต่เป็นมวยในสไตล์ไฟเตอร์ ชอบเดินชกแบบลุยแลกแข้งแลกหมัดอย่างไม่เกรงใคร หลายต่อหลายครั้งที่หน้าแตกเลือดอาบใบหน้า ไม่ทำให้วิสันต์เกิดอาการท้อแท้ แต่ยิ่งกลับทำให้วิสันต์เดินลุยเข้าแลกหนักขึ้นไปอีก สื่อมวลชนจึงให้ฉายาว่า "สุริยาบ้าเลือด" 
วิสันต์เคยปะทะกับนักมวยไทยฝีมือดีร่วมสมัยหลายคน เช่น ศิริมงคล ลูกศิริพัฒน์, ขุนพล สาครพิทักษ์, บุรีรัมย์ สวนมิสกวัน และแสนศักดิ์ เมืองสุรินทร์ โดยเฉพาะการชกกับแสนศักดิ์ที่สนามมวยเวทีลุมพินีเมื่อเดือนมีนาคม พ.ศ. 2515 วิสันต์ถูกหมัดของแสนศักดิ์ลงไปให้กรรมการนับก่อน แต่ลุกขึ้นมาแลกหมัดกับแสนศักดิ์ซึ่งเป็นนักมวยหมัดหนักอย่างไม่กลัวแพ้น็อก จนได้นับแสนศักดิ์บ้างในยกที่ 4 และเป็นฝ่ายชนะคะแนนไปในที่สุด
ปัจจุบัน วิสันต์ทำงานประจำอยู่แผนกดับเพลิงเทศบาลเมืองชลบุรี
สรศักดิ์ ส.ลูกบุคคโล

สรศักดิ์ ส.ลูกบุคคโล มีชื่อจริงว่า ชื่น จาดพิมาย เกิดเมื่อปี 22 กุมภาพันธ์ พ.ศ. 2494 ที่อำเภอพิมาย จังหวัดนครราชสีมา เป็นหลานชายของ สุข ปราสาทหินพิมาย เริ่มแรกหัดชกมวยไทยกับสุข ปราสาทหินพิมาย ผู้เป็นอา เมื่อจบ ป.4 จากนั้นจึงได้ตระเวนชกแถวบ้านสิบกว่าครั้งไม่แพ้ใคร สุขจึงตัดสินใจส่งมาอยู่กับ ประเสริฐ สุขใจธรรม เจ้าของค่าย ส.ลูกบุคคโล ที่กรุงเทพมหานคร
ไม่เพียงแต่เป็นหลานชายและลูกศิษย์เท่านั้น สรศักดิ์ยังเป็นมวยหมัดหนักลีลาการชกก็ถอดแบบมาจากยักษ์สุขผู้เป็นอา คือ บุกตะลุยเดินหน้ามีสถิติการชกไม่ต่ำกว่า 100 ครั้ง ที่สำคัญ ๆ เคยชนะธนูน้อย ทวีเกียรติ, กิตติชัย ลูกบ่อน้ำมันฝาง, เดช ศรีโสธร, แสนทนง เกศสงคราม และ อิศรชัย อิสสระภาพ และเคยแพ้หาญ ศิลาทอง, มงคลเดช พิทักษ์ชัย, วิสันต์ ไกรเกรียงยุค เป็นต้น
สรศักดิ์ได้ครองแชมป์จูเนียร์เวลเตอร์เวท ของสนามมวยเวทีลุมพินี โดยการชนะน็อก ประยุทธ ศุภราช (ขวัญประเทศ ส.ยิ่งเจริญ) ยกที่ 4, ชนะคะแนน แสนศักดิ์ เมืองสุรินทร์, แพ้คะแนน ศรนักรบ เกียรติวายุภักษ์ แล้วเสียแชมป์แพ้น็อก แสนศักดิ์ เมืองสุรินทร์ เพียงแค่ยกแรก
ต่อมาได้ชิงแชมป์รุ่นเดียวกันที่ว่างของเวทีราชดำเนิน ชนะคะแนน บุรีรัมย์ สวนมิสกวัน, แพ้คะแนน สะท้านฟ้า ส.ประทีป อย่างพลิกล็อกถล่มทลาย, ชนะน็อก สีชัง สาครพิทักษ์ ยกที่ 4, จากนั้นได้รับการติดต่อให้ไปป้องกันแชมป์กับ สะท้านฟ้า ส.ประทีป ที่ประเทศญี่ปุ่น เมื่อเดือนพฤศจิกายน พ.ศ. 2517 สรศักดิ์แพ้คะแนนเอกฉันท์เสียตำแหน่งไป กลับมาชกอีกไม่กี่ครั้งก็เลิกชกแขวนนวมไป เหตุเพราะมีกำหนดขึ้นชกน้อยลง เพราะในรุ่นเดียวกันหานักมวยที่ขึ้นชกด้วยได้ยาก
หลังแขวนนวม สรศักดิ์ได้กลับไปอาศัยอยู่ที่อำเภอพิมายบ้านเกิด และไม่ได้ยุ่งเกี่ยวกับวงการมวยอีกเลย
นัดตะวัน ศักดิ์ศิริ

วีนัส ศักดิ์ศิริ ชื่อเล่น วีนัส เดิมชื่อ "นัดตะวัน ศักดิ์ศิริ" (ชื่อเล่นเดิม "พูกัน)" เกิดเมื่อวันที่ 16 มิถุนายน พ.ศ. 2544 เริ่มเข้าสู่วงการด้วยการเป็นนักแสดงเด็ก จวบจนถึงปัจจุบัน ผลงานล่าสุด ซีรีส์เรื่อง เมืองลับแล ทาง Netflix เคยมีผลงานซีรีส์วัยรุ่นเรื่อง ผมม้าหน้าเต่อ และร่วมเล่นในละครเรื่อง เสียดาย 2016 เคยเป็นนักแสดงเด็กที่มีชื่อเสียงและมีผลงานการแสดงมากมาย ทั้งภาพยนตร์ ละคร ละครเวที แจ้งเกิดจากภาพยนตร์เรื่อง บุปผาราตรี 3.1 และบุปผาราตรี 3.2 ซึ่งตัวบท ถูกเสนอชื่อเข้าชิงแข่งกับดาราผู้ใหญ่ถึง 2 รางวัลใหญ่ และติด 1 ใน 5 รางวัลดาราสมทบ กับดาวรุ่งหญิงยอดเยี่ยม รวมถึงมีผลงานเป็นนักพากย์เสียงโฆษณา ขับร้องเพลงโฆษณาทั้งเพลงภาษาไทยและภาษาอังกฤษ และพิธีกร
ผลงานร้องเพลงโฆษณา.
 โทรทัศน์ 
 ออนไลน์
รางวัลออสการ์ สาขาภาพยนตร์สารคดียอดเยี่ยม

รางวัลออสการ์ สาขาภาพยนตร์สารคดียอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์สารคดี รางวัลนี้มีการมอบครั้งแรกในปีค.ศ. 1942 และมีการแบ่งประเภทเป็นภาพยนตร์สารคดี และภาพยนตร์สารคดีขนาดสั้น ในปีค.ศ. 1943
ภาพยนตร์สารคดีที่ได้รับรางวัลและได้รับการเสนอชื่อเข้าชิง.
1940s.
ปี 1942 มีภาพยนตร์สารคดีที่ได้รับรางวัล 4 เรื่อง
ฮาเร็ม

ฮาเร็ม ("ḥarīm", #เปลี่ยนทาง) สื่อถึงพื้นที่บ้านที่สงวนเฉพาะผู้หญิงในบ้านของครอบครัวมุสลิม ผู้ที่อยู่ในฮาเร็มอาจมีทั้งภรรยาหรือบรรดาภรรยาของฝ่ายชาย เด็กผู้ชายก่อนเข้าวัยหนุ่มวัยสาว ลูกสาวที่ยังไม่แต่งงาน หญิงรับใช้ในบ้าน และญาติหญิงฝ่ายอื่น ๆ ที่ไม่ได้แต่งงาน ในอดีตมีนางบำเรอทาสก็อยู่ในนี้ด้วย บางฮาเร็มในอดีตจะมีขันทีเฝ้าดูผู้ที่สมควรเข้าข้างใน โครงสร้างฮาเร็มและขอบเขตของการมีคู่สมรสคนเดียวหรือมีภรรยาหลายคนนั้นแตกต่างกันไป ขึ้นอยู่กับบุคลิกของครอบครัว สถานะทางเศรษฐกิจและสังคม และประเพณีท้องถิ่น สถาบันที่คล้ายคลึงกันนี้พบได้ทั่วไปในอารยธรรมแถบเมดิเตอร์เรเนียนและตะวันออกกลางอื่น ๆ โดยเฉพาะอย่างยิ่งในกลุ่มราชวงศ์และชนชั้นสูง และบางครั้งใช้คำนี้ในความหมายอื่นด้วย
แม้ว่าสถาบันนี้จะประสบกับการมีจำนวนลดลงอย่างมากในสมัยใหม่ เนื่องจากโอกาสทางการศึกษาและเศรษฐกิจสำหรับผู้หญิงที่เพิ่มขึ้น และอิทธิพลของวัฒนธรรมตะวันตก การแยกผู้หญิงยังคงปรากฏในบางพื้นที่ เช่นแถบชนบทของประเทศอัฟกานิสถาน และรัฐอนุรักษ์นิยมในอ่าวเปอร์เซีย
ส่วนฮาเร็มในมุมมองของนักบูรพทิศชาวตะวันตกเป็นโลกซ่อนเร้นที่มีการกดขี่ข่มเหงทางเพศ โดยผู้หญิงจำนวนมากเอนกายในท่าทางที่ชี้นำทางเพศ ซึ่งมีอิทธิพลต่อภาพวาด การผลิตละครเวที ภาพยนตร์ และงานวรรณกรรมมากมาย ภาพวาดสมัยฟื้นฟูศิลปวิทยายุคแรกบางส่วนในคริสต์ศตวรรษที่ 16 แสดงผู้หญิงในฮาเร็มออตโตมันเป็นบุคคลที่มีสถานะและมีความสำคัญทางการเมือง ผู้หญิงในฮาเร็มตามประวัติศาสตร์อิสลามในหลายยุค ใช้อำนาจทางการเมืองในหลายระดับ
ภูมิหลังก่อนอิสลาม.
แนวคิดฮาเร็มหรือการแยกผู้หญิงไม่ได้มีต้นกำเนิดจากมุฮัมมัดหรือศาสนาอิสลาม การแยกผู้หญิงเป็นสิ่งที่พบได้ทั่วไปในชุมชนตะวันออกใกล้โบราณหลายแห่ง โดยเฉพาะในบริเวณที่สามารถมีคู่ครองหลายคนได้ ในอัสซีเรียและเปอร์เซียก่อนอิสลาม ราชสำนักส่วนใหญ่มีฮาเร็มของตนเอง โดยบรรดามเหสีและพระสนมของผู้นำอาศัยอยู่ในนั้นร่วมกับพนักงานหญิงและขันที "Encyclopædia Iranica" ใช้คำว่า "ฮาเร็ม" เพื่อสื่อถึงวิถีปฏิบัติของตะวันออกใกล้ในสมัยโบราณ
มุมมองตะวันตก.
ภาพจินตนาการอันแตกต่างของฮาเร็มเกิดขึ้นในโลกตะวันตกตั้งแต่คริสต์ศตวรรษที่ 17 เมื่อชาวยุโรปเริ่มตระหนักว่าในฮาเร็มของชาวมุสลิมมีผู้หญิงจำนวนมากอาศัยอยู่ ในสมัยการล่าอาณานิคมของยุโรปมีการสร้าง "ฮาเร็มในจินตนาการ" เพื่อใช้เป็นตัวแทนสิ่งที่นักวิชาการบูรพาทิศมองเป็นสถานะที่ถูกเหยียดหยามและกดขี่ของสตรีในอารยธรรมอิสลาม แนวคิดเหล่านี้ทำหน้าที่หล่อหลอมให้ตะวันตกเป็นประเทศที่เหนือกว่าทางวัฒนธรรมและสร้างความชอบธรรมให้กับบริษัทอาณานิคม ฮาเร็มมักถูกมองว่าเป็นซ่องโสเภณีส่วนตัวที่มีผู้หญิงจำนวนมากนอนเล่นในท่าทางที่ส่อไปในทางชี้นำทางเพศ ชี้นำเรื่องเพศที่รุนแรงแต่ถูกกดขี่ต่อชายโสดในรูปแบบของ "ความรักใคร่เชิงแข่งขัน" (competitive lust) ซึ่งอยู่ภายใต้อิทธิพลของ "อาหรับราตรี"
ภาพ.
ศิลปินตะวันตกหลายคนวาดภาพฮาเร็มตามจินตนาการของตน
ดราก้อนบอล GT หลักฐานแห่งความกล้า คือดราก้อนบอล 4 ดาว !

เนื้อเรื่อง.
หลังจากที่ผ่านเหตุการ์ณในการจัดการ โอเมก้า เชนรอน หรือมังกรหนึ่งดาว มาแล้ว 100 ปี ดราก้อนบอล ก็ไม่มีการถูกนำมาใช้อีกเลย นักรบต่าง ๆ ต่างเสียชีวิตลง เหลือแต่ ปัง หลานสาวของซุน โกคู และ จีจี้ และมีหลานชายคนนึง ชื่อ ซุน โกคู จูเนียร์ ซึ่งปังได้ตั้งชื่อตามคุณปู่ที่เสียชีวิตไป ซุน โกคู จูเนียร์ มีหน้าคละคล้ายปู่ทวดของตัวเองตอนเด็กมาก หากแต่ไม่มีความกล้าหาญเลย ปัง ซึ่งเป็นคุณย่าก็พยายามจะฝึกซ้อมให้โงคูเป็นคนที่เก่งกาจ เหมือนคุณปู่ของตน แต่มาวันหนึ่ง ปังได้ล้มป่วยตามสังขาร โกคู จูเนียร์จึงได้ออกตามหาดราก้อนบอล เพื่อจะช่วยให้ย่าของเขา มีสุขภาพแข็งแรงเหมือนเดิม เมื่อโงคูได้เจอดราก้อนบอล 4 ดาว โงคูได้ขอพร แต่ไม่มีอะไรเกิดขึ้น ขณะนั้น ซง โกคูได้ปรากฏตัวขึ้น และบอกให้โกคูจูเนียร์กล้าหาญ หลังจากนั้น ย่าปังก็หายป่วย ดราก้อนบอล 4 ดาว ซึ่งแต่เดิมเคยเป็นของดูต่างหน้าของคุณปู่ของซุน โกคู บัดนี้ ได้เป็นของดูต่างหน้าของคุณปู่ทวด ของ โกคู จูเนียร์ แล้ว
รายชื่อตอนในฮายาเตะ พ่อบ้านประจัญบาน

รายชื่อตอนของอะนิเมะ เรื่อง "ฮายาเตะ พ่อบ้านประจัญบาน" ทั้งใน Season 1 และ Season 2
หมายเหตุ : ชื่อตอนในแบบฉบับภาษาไทยจะอิงจากการแปลของอะนิเมะ โดยอาจจะแตกต่างจากชื่อตอนภาษาไทยของมังงะก็ได้ ถึงแม้จะใช้ชื่อเหมือนกันในภาษาญี่ปุ่น
รายชื่อตอน ใน Hayate no Gotoku!
รายชื่อตอนและเพลงปิดของเรื่อง Hayate no Gotoku! ที่ฉายในญี่ปุ่น
ในช่วง 1 เมษายน 2550 - 30 มีนาคม 2551
 เพลงเปิดที่ใช้ : Hayate no Gotoku!
 เพลงปิดที่ใช้ : Proof
 เพลงเปิดที่ใช้ : Hayate no Gotoku!
 เพลงปิดที่ใช้ : Get my way!
 เพลงเปิดที่ใช้ : Shichiten Hakki ☆ Shijōshugi! (ท่อนแรก)
 เพลงปิดที่ใช้ : Chasse
 เพลงเปิดที่ใช้ : Shichiten Hakki ☆ Shijōshugi! (ท่อนหลัง)
 เพลงปิดที่ใช้ : Ko no me kaze
รายชื่อตอน ใน Hayate no Gotoku!! 2nd Season OVA.
รายชื่อตอนและเพลงปิดของเรื่อง Hayate no Gotoku!! 2nd Season - Atsu ga Natsui ze Mizugi-hen! โดยทั่วไป จะนับเป็นตอนที่ 00 ของ Hayate no Gotoku!! 2nd Season ที่ฉายทางโทรทัศน์
 เพลงปิดที่ใช้ : Steppin'
รายชื่อตอน ใน Hayate no Gotoku!! 2nd Season.
รายชื่อตอนและเพลงปิดของเรื่อง Hayate no Gotoku!! 2nd Season ที่ฉายในญี่ปุ่น
ในช่วง 3 เมษายน 2552 - 18 กันยายน 2552
ข้อสังเกต: เวลาออกอากาศตามวันที่ที่ระบุคือ เวลา 25:23 นาฬิกา ซึ่งตามจริงคือเวลา 1:23 ของวันถัดไป
 เพลงเปิดที่ใช้ : Wonder Wind
 เพลงปิดที่ใช้ : Honjitsu, Mankai Watashi Iro!
 เพลงเปิดที่ใช้ : daily-daily Dream
 เพลงปิดที่ใช้ : Karakoi ~Dakara Shoujo wa Koi wo suru~
เจมส์ คัลลาฮาน

เลโอนาร์ด เจมส์ คัลลาฮาน บารอนคัลลาฮานแห่งคาร์ดิฟฟ์  เป็นนายกรัฐมนตรีแห่งสหราชอาณาจักรตั้งแต่ปีพ.ศ. 2519 เมื่ออายุได้ 64 ปี และสิ้นสุดเมื่อปี พ.ศ. 2522 เมื่ออายุได้ 67 ปี นอกจากนั้นเขาได้ดำรงตำแหน่งอีก 4 ตำแหน่ง คือ เลขาธิการกระทรวงการต่างประเทศ เลขาธิการของรัฐบาลสหราชอาณาจักร รัฐมนตรีว่าการกระทรวงการคลัง และผู้นำฝ่ายค้านในสภาผู้แทนราษฎร เขาเสียชีวิตเมื่อวันที่ 26 มีนาคม พ.ศ. 2548 รวมอายุได้ 92 ปี 364 วัน
ไครเซออร์

ไครเซออร์ (แปลว่า "ผู้มีอาวุธทองคำ") เป็นบุคคลในเทพปกรณัมกรีก เป็นบุตรของโพไซดอน (Poseidon) เจ้าสมุทร กับเมดูซา (Medusa) อสุรกาย และเป็นพี่ชายของเพกาซัส (Pegasus) ม้ามีปีก ไครเซออร์มักปรากฏรูปโฉมเป็นบุรุษหนุ่ม
สำหรับกำเนิดของไครเซออร์นั้น ย้อนไปถึงคราวที่เมดูซาเป็นหญิงรูปงาม มีผู้คนสนใจมากมาย นางรูปงามมาก จึงทำให้เทพีอะธีน่าอิจฉา ต่อมาโพไซดอน ได้เกิดหลงสเน่ห์ของเมดูซ่าเหมือนกับคนอื่นๆ จึงอยากได้นางมาครอบครอง เมดูซ่าบำเพ็ญเพียรที่วิหารอะธีน่า และถือพรหมจรรย์ โพไซดอนเข้ามาข่มขืนนางถึงวิหารเทพีอะธีน่า หลังจากที่อะธีน่าได้รับรู้ นางที่มีทั้งความอิจฉาและเกลียดเมดูซ่าเป็นทุนเดิมอยู่แล้ว เลยได้จังหวะเหมาะ จึงป่าวประกาศให้ทุกคนในเมืองรู้ว่า เมดูซ่าได้กระทำสิ่งที่ไม่ดีในวิหารของตน เทพีอะธีน่าได้ใช้โอกาสดังกล่าวสาปนางเป็นอสุรกายมีผมเป็นอสรพิษ บางตำราว่า อะทีนายังสาปให้นางมีปีกสีทองงอกออกมาจากศีรษะด้วย ครั้นเพอร์ซิอัส (Perseus) วีรบุรุษ มาตัดศีรษะเมดูซาไปถวายพระเจ้าพอลีเดกทิส (Polydectes) แห่งเกาะเซรีฟอส (Serifos) โลหิตเมดูซาไหลร่วงลงมหาสมุทร และไครเซออร์กับม้าเพกาซัสก็ผุดขึ้นมาจากมหาสมุทรนั้น บางตำราว่า ทันทีที่เพอร์ซิอัสตัดศีรษะเมดูซา โลหิตกระเด็นจากคอนางออกมาเป็นไครเซออร์กับเพกาซัส เทพปกรณัมว่า ต่อมา ไครเซออร์ได้เป็นพระเจ้าแผ่นดินไอเบียเรีย (Iberia) 
ความจริงของเมดูซ่า "เมดูซ่าไม่ได้ทำร้ายผู้คน มีแต่ผู้คนทำร้ายนาง นางถูกสาปว่าถ้าใครมองดวงตานางจะกลายเป็นหิน นางไปที่ไกลแสนไกล แต่ก็ยังเจอพวกอัศวินหลายคนได้ยินเรื่องราวเกี่ยวกับเมดูซ่า จึงพากันท้าทาย โดยปกติแล้วถ้าใครจะทำร้ายเรา เราก็ต้องป้องกันตัว เมดูซ่าก็เช่นกัน เธอก็เป็นแค่คนธรรมดาทั่วไป อย่านำเรื่องราวไปบอกมั่วๆ นางโดนคุกคามทางเพศ นางถูกใส่ร้าย นางเป็นคนบริสุทธิ์ อะธีน่าที่ถูกมองว่าดีก็ดันกลับกันเธอมีบทบาทที่ดูเลวร้ายสำหรับคนปัจจุบัน เมดูซ่าที่ผู้คนมองว่าเลว เธอนั้นไม่ได้เลวโดยธรรมชาติของเธอเอง ทั้งที่เธอได้พยายามหนีไปในที่ห่างไกลเพื่อจะได้ไม่ถูกพบเจอโดยผู้ใด เพื่อไม่ให้ผู้คนกลายเป็นหินเพราะเธอ เรื่องราวนี้อาจจะกล่าวได้ว่าเป็นเพราะความอิจฉาริษยาของอะธิน่า"
ฮีเซียด (Hesiod) กวีกรีก บรรยายเกี่ยวกับไครเซออร์ไว้ในงานเขียนเรื่อง "ทีโอโกนี (Theogony)" ว่า "ไครเซออร์สมรสกับคอลลีร์โรอี (Callirrhoe) ธิดาโอซีอานัส (Oceanus) ผู้รุ่งเรือง แล้วให้กำเนิดเกเรียน (geryon) ยักษ์สามหัว ทว่า เกเรียนถูกปลิดชีพด้วยกำลังอันมากล้นของเฮราคลิส (Heracles) ท่ามกลางฝูงโคกระบือที่เกเรียนพาไปเดินทอดน่อง ณ เกาะสมุทรล้อมเอรีทีส (Erytheis) ในวันที่เฮราคลิสขับไล่วัวควายเหล่านั้นเข้าสู่เมืองทีรินซ์ (Tiryns) อันศักดิ์สิทธิ์ ข้ามผ่านกระแสชลโอเคียนอส (Okeanos) และประหารออร์ทอส (Orthos) กับโคบาลยูรีเชียน (Eurytion) ณ ชายทุ่งที่รกทึบเหนือทะเลโอเชียนอส (Oceanos) อันเลื่องชื่อ"
ปลามังกง

ปลามังกง หรือ ปลาอีกง (ชื่อวิทยาศาสตร์: "Mystus gulio") เป็นปลาน้ำจืดและน้ำกร่อยชนิดหนึ่ง เป็นปลาหนังอยู่ในวงศ์ปลากด (Bagaridae) มีลักษณะลำตัวค่อนข้างกลมหนา ปกติมีสีเทาอมทอง หรือเทาอมม่วง ท้องมีสีขาว กินกุ้ง, ตัวอ่อนของแมลง, แพลงก์ตอนพืชและสัตว์เป็นอาหาร 
เมื่อโตเต็มวัยจะมีขนาดประมาณ 12-15 เซนติเมตร พบใหญ่สุดถึง 46 เซนติเมตร มักอาศัยอยู่เป็นฝูงใหญ่บริเวณน้ำกร่อยหรือปากแม่น้ำ พบชุกชุมที่อำเภอบางปะกง จังหวัดฉะเชิงเทรา คำว่า "บางปะกง" นั้นก็เรียกเพี้ยนมาจากคำว่า "บางมังกง" อีกทอดหนึ่ง นอกจากนี้ปลามังกงยังมีชื่อเรียกอื่น ๆ อีกมาก เช่น ปลากดหมู, ปลากด, ปลาแขยงกง 
ปัจจุบันมีการเพาะเลี้ยงเป็นปลาเศรษฐกิจและนิยมรวบรวมลูกปลาวัยอ่อนขายเป็นปลาสวยงามด้วย มีฤดูผสมพันธุ์อยู่ในช่วงฤดูฝน โดยจะว่ายไปวางไข่ในบริเวณน้ำจืด
ดี-เจเนอเรชันเอ็กซ์

ดี-เจเนอเรชันเอ็กซ์ (D-Generation X) เป็นกลุ่มทีมมวยปล้ำอาชีพ ถือก่อตั้งเมื่อปี 1997 ชอว์น ไมเคิลส์ ได้ร่วมกับ ทริปเปิล เอช และ ไชนา ก่อตั้งกลุ่ม D-Generation X ขึ้น โดยตอนนั้น มีสมาชิกในกลุ่มเพียง 3 คนเท่านั้น
ประวัติ.
ปี 1997 เป็นยุคแรกเริ่มของ DX ซึ่งตอนนั้นมีสมาชิกเพียง 3 คน คือ ทริปเปิลเอช, ชอว์น ไมเคิลส์ และ ไชนา เป็นกลุ่มที่กร่างและแกร่งที่สุดในตอนนั้น ซึ่งเคยมีแนวร่วมเป็นถึงแชมป์โลก WBC อย่าง ไมค์ ไทสัน ในช่วงเวลานั้นกลุ่ม DX ได้เปิดศึกกับสตีฟ ออสติน ซึ่งเป็นดาวรุ่งมาแรงในขณะนั้น สงครามของพวกเขาได้จบลงในเรสเซิลเมเนีย ครั้งที่ 14 โดย DX เป็นฝ่ายปราชัยแก่ สตีฟ ออสติน
ปี 2006 ทริปเปิลเอชได้กลับมาร่วมมือกับชอว์น และได้กลายมาเป็นกลุ่มดี-เจเนอเรชันเอ็กซ์ เปิดศึกกับตระกูลแม็กแมน (วินซ์ แม็กแมน และเชน แม็กแมน) ในอันฟอกิฟเวน (2006) ดี-เอ็กซ์ต้องเจอกับ วินซ์, เชน และบิ๊กโชว์ ในแมตช์ Hell in a Cell 3 รุม 2 สุดท้าย ดี-เอ็กซ์ ก็เอาชนะไปได้สำเร็จ ต่อมาไปเปิดศึกกับกลุ่ม Rated-RKO (เอดจ์ และ แรนดี ออร์ตัน) ซึ่งผลัดแพ้ผลัดชนะกันหลายรอบ จนจบด้วยการที่ทริปเปิลเอชเจ็บเข่าต้องพักไป 7 เดือน
ปี 2009 ทริปเปิลเอชได้จับคู่กับชอว์น ในนามกลุ่มดี-เจเนอเรชันเอ็กซ์อีกครั้ง และได้เปิดศึกกับเดอะเลกาซี ในซัมเมอร์สแลม (2009) สามารถเอาชนะได้สำเร็จ ต่อมาก็สามารถคว้าแชมป์แทกทีมยูนิฟายด์ได้สำเร็จเป็นครั้งแรก โดยเอาชนะเจริ-โชว์ (คริส เจริโค และบิ๊กโชว์) ในTLC Match ใน
ปี 2010 ทริปเปิลเอชได้แยกกลุ่มกับชอว์นหลังจากทั้งคู่เสียแชมป์แทกทีมยูนิฟายด์ให้กับทีมโชมิซ (บิ๊กโชว์ และ เดอะมิซ) ในศึก อิลิมิเนชั่น แชมเบอร์ (2010) ดิอันเดอร์เทเกอร์ จะต้องป้องกัน แชมป์โลกเฮฟวี่เวท ในแมตช์การปล้ำอิลิมิเนชั่น แชมเบอร์ ระหว่างการปล้ำเหลือ 2 คนสุดท้ายคือ อันเดอร์เทเกอร์และคริส เจริโค แล้วอันเดอร์เทเกอร์ถูกชอว์นมารอบทำร้ายด้วยท่า Sweet Chin Music ทำให้เสียแชมป์โลกเฮฟวี่เวทให้เจริโค
ในรอว์ อันเดอร์เทเกอร์ ปรากฏตัวอีกครั้ง และได้รับคำท้าจากชอว์น ว่าจะให้เจออีกครั้ง ในศึก เรสเซิลเมเนีย ครั้งที่ 26 โดยกติกานั้น หากว่า ชอว์น ไม่สามารถเอาชนะอันเดอร์เทเกอร์ได้ จะต้องรีไทร์ตนเองออกจากวงการมวยปล้ำไป ซึ่งก็เป็นอันว่า ชอว์น ก็จะได้ไปเจอกับอันเดอร์เทเกอร์ อีกครั้ง ในศึก เรสเซิลเมเนีย ครั้งที่ 26 และครั้งนี้เป็นการเดิมพันระหว่าง สถิติไร้พ่าย ในศึก เรสเซิลเมเนีย ของ อันเดอร์เทเกอร์ กับ อาชีพมวยปล้ำของ ชอว์น ผลปรากฏว่า ชอว์นเป็นฝ่ายแพ้ไป ซึ่งทำให้สถิติของอันเดอร์เทเกอร์ เป็นสถิติ 18-0 และทำให้อาชีพมวยปล้ำของเขาจบลง ถือว่าเป็นการยุติอาชีพมวยปล้ำของ ชอว์น ไมเคิลส์ อย่างเป็นทางการ
ปี 2012 ดี-เจเนอเรชันเอ็กซ์ได้กลับมารวมตัวกันอีกครั้งในรอว์ 1000 โดยมี ทริปเปิล เอช กับ ชอว์น ไมเคิลส์ และตามด้วย โรด ด็อก, เอกซ์-แพ็ก และบิลลี กัน ขับรถจี๊ปทหารตามออกมา ดีเอกซ์เล่นตลกคาเฟ่กันอยู่นาน แดเมียน แซนดาวก็ออกมาขัดจังหวะ ชอว์นเลยจัดการใส่ Sweet Chin Music ต่อด้วย Pedigree ของทริปเปิลเอช
วันที่ 2 พฤศจิกายน 2018 ในศึก Crown Jewel ทริปเปิลเอช และ ชอว์น ไมเคิลส์ ได้กลับมารวมทีมเฉพาะกิจในนาม DX และเป็นการคืนสังเวียนครั้งแรกในรอบ 8 ปีของชอว์น โดยเอาชนะ เดอะบราเทอส์ออฟเดสตรักชัน (ดิอันเดอร์เทเกอร์ และ เคน) ไปได้
ปี 2019 DX ได้รับการเสนอชื่อให้เข้าสู่ หอเกียรติยศดับเบิลยูดับเบิลยูอี
สมาชิก.
ในปีต่อมา ได้มีสมาชิกเพิ่มมากยิ่งขึ้น ได้แก่
จนถึงในปี 2009 เหลือสมาชิกในกลุ่มเพียง 2 คน คือ ชอว์น ไมเคิลส์ และทริปเปิลเอช และในเรสเซิลเมเนีย ครั้งที่ 26 ชอว์นได้ท้าศึก Streak vs Career กับดิอันเดอร์เทเกอร์ และพ่ายแพ้ไปทำให้ต้องลาจากวงการมวยปล้ำไป กลุ่ม DX จึงต้องยุติบทบาทลง
เดอะไพเรตเบย์

เดอะไพเรตเบย์  เป็นดัชนีออนไลน์ที่สามารถค้นหาภาพยนตร์, ดนตรี, วิดีโอเกม, สื่อลามก และซอฟต์แวร์ได้ฟรี ก่อตั้งใน ค.ศ. 2003 โดย think tank ชาวสวีเดน เดอะไพเรตเบย์อำนวยความสะดวกในการเชื่อมต่อโพรโทคอลทอร์เรนต์เพียร์ทูเพียร์ระหว่างผู้ใช้ที่สามารถมีส่วนสนับสนุนเว็บไซต์ได้ โดยการเพิ่มลิงก์แม่เหล็ก เดอะไพเรตเบย์ได้รับการจัดอันดับให้เป็นหนึ่งในเว็บไซต์ทอร์เรนต์ที่มีผู้เยี่ยมชมมากที่สุดในโลกอย่างต่อเนื่อง
ในช่วงหลายปีที่ผ่านมา เว็บไซต์ต้องเผชิญกับการโจมตีเซิร์ฟเวอร์ ปิดระบบ และยึดโดเมนหลายครั้ง ทำให้ต้องเปลี่ยนไปใช้ที่อยู่เว็บใหม่ ๆ หลายแห่งเพื่อให้ทำงานต่อไปได้ ผู้ให้บริการอินเทอร์เน็ตในหลายประเทศถูกสั่งให้ปิดการเข้าถึงเว็บไซต์นี้ ทำให้เกิดเว็บไซต์ตัวแทนเพื่อหลบเลี่ยงการบล็อก
ในเดือนเมษายน ค.ศ. 2009 เฟรดริก เนย์, ปีเตอร์ ซุนเด และกอตต์ฟริด สวาร์ตฮอล์ม บรรดาผู้ก่อตั้งเว็บไซต์ ถูกตัดสินให้มีความผิดในการพิจารณาคดีไพเรตเบย์ที่ประเทศสวีเดน ฐานมีส่วนช่วยเหลือในการการละเมิดลิขสิทธิ์ และถูกตัดสินให้จำคุกหนึ่งปีและจ่ายค่าปรับ ทั้งหมดได้รับการปล่อยตัวใน ค.ศ. 2015 หลังรับโทษจำคุกที่ย่อให้สั้นแล้ว
เดอะไพเรตเบย์ก่อให้เกิดการโต้เถียงและการอภิปรายเกี่ยวกับประเด็นทางกฎหมายของการแบ่งปันไฟล์ ลิขสิทธิ์ และเสรีภาพของพลเมือง และได้กลายเป็นเวทีสำหรับการริเริ่มทางการเมืองเพื่อต่อต้านการจัดตั้งกฎหมายทรัพย์สินทางปัญญา เช่นเดียวกันกับการเป็นเว็บไซต์สำคัญในขบวนการต่อต้านลิขสิทธิ์
ซาราห์ คอนเนอร์

ซาราห์ มารีอันเนอ โครีนา ลีเวอ  หรือที่รู้จักกันในชื่อ ซาราห์ คอนเนอร์  เกิดเมื่อวันที่ 13 มิถุนายน ค.ศ. 1980 เป็นนักร้อง - นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2001 กับซิงเกิล "Let's Get Back to Bed...Boys" และโด่งดังไปทั่วยุโรปกับซิงเกิล "From Sarah With Love" ในปี ค.ศ. 2002 คอนเนอร์นับเป็นศิลปินเยอรมันที่ประสบความสำเร็จมากที่สุดคนหนึ่ง ด้วยยอดจำหน่ายอัลบั้มทั่วโลกกว่า 12 ล้านชุด
ลินดา รอนสตัดต์

มาเรีย ลินดา รอนสตัดต์  หรือลินดา รอนสตัดต์  เกิดเมื่อวันที่ 15 กรกฎาคม ค.ศ. 1946 เป็นนักร้องชาวอเมริกัน ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของเธอกว่า 4 ทศวรรษ เธอเคยได้รับรางวัลแกรมมี่มาแล้วหลายครั้ง, 2 รางวัลคันทรีมิวสิกอวอร์ดส, 1 รางวัลเอมมี และ 1 รางวัลอัลมา และในสหรัฐอเมริกาเธอได้รับรางวัลแผ่นเสียงทองคำ รางวัลแผ่นเสียงทองคำขาว จากหลายอัลบั้ม นอกจากนี้ ยังเคยได้รับการเสนอชื่อรางวัลโทนีและรางวัลลูกโลกทองคำอีกด้วย
นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง 
เธอมีผลงานอัลบั้มเพลงในฐานะศิลปินเดี่ยวกว่า 30 ชุด มีอัลบั้มรวมเพลงกว่า 15 ชุด เคยร่วมงานกับศิลปินหลากหลายกว่า 120 อัลบั้ม เธอมีซิงเกิลติดชาร์ตบิลบอร์ดฮ็อต 100 อยู่ 38 ซิงเกิล ซึ่งมี 21 ซิงเกิลติดท็อป 40 และมี 10 ซิงเกิลติดท็อป 10 และมี 3 ซิงเกิลขึ้นสูงสุดอันดับ 2 และมีซิงเกิลอันดับ 1 คือเพลง "You're No Good"
ดราก้อนบอล Z เดอะ มูฟวี่ 10 การกลับมาของโบรลี่

ดราก้อนบอล Z the movie ตอนที่ 10 คู่หูอันตราย !! ซูเปอร์นักรบที่ไม่เคยหลับไหล พ.ศ. 2537/ค.ศ.1994 
ญี่ปุ่น: ドラゴンボールZ 危険なふたり!超戦士はねむれない | Doragon Bōru Zetto Kiken na Futari! Sūpā Senshi wa Nemurenai 
อังกฤษ: DragonballZ: The Dangerous Duo! Super-Warriors Can't Rest หรือ Broly: Second Coming 
เนื้อเรื่องย่อ.
ฉากเปิดตอน เริ่มที่โบรลี่ที่กำลังบาดเจ็บสาหัส และมีความแค้นต่อคาคาล็อต หรือ ซุน โงคูมาก ได้ถูกส่งมายังโลก 7 ปีต่อมา โกเท็น ทรังคซ์ และบีเดล ได้ออกมาตามหาดราก้อนบอล และได้พบกับโบรลี่เข้า โบรลี่เข้าใจผิดคิดว่าโกเท็นเป็นคาคาล็อต จึงได้ตรงเข้าเล่นงานทั้ง 3 คนทันที ทั้ง 3 คนไม่สามารถต่อกรกับโบรลี่ได้ จนบาดเจ็บสาหัส โกฮังซึ่งออกมาตามหาน้องชาย ได้พบทั้ง 3 คนในสภาพที่บาดเจ็บสาหัส และได้เข้าต่อสู้กับโบรลี่ แต่ก็ยังเป็นฝ่ายเสียเปรียบอยู่ดี โกฮังจึงใช้พลังคลื่นเต่าสุดท้ายตัดสินกับโบรลี่ โกเท็นเห็นอย่างนั้นจึงรีบเข้าไปช่วยพี่ชาย ขณะนั้นเอง ดราก้อนบอลได้บันดาลให้คำอธิษฐานของโกฮังกับโกเท็นเป็นจริง คือให้โงคูมาช่วยต่อสู้ด้วย โงคูจึงลงมาจากสวรรค์ มาช่วยทั้ง 2 คน สุดท้ายก็สามารถกำจัดโบรลี่ไปได้
เพลงประกอบ.
เพลง Opening
"WE GOTTA POWER"
เนื้อร้อง : ยูคิโนะโจ โมริ ร้องโดย : ชิโฮะ คิโยกะ 
เพลง Ending
"Kiseki no Biggu Faito" 
เนื้อร้อง : ยูคิโนะโจ โมริ ร้องโดย : ฮิโรโนบุ คาเกะยามะ
ยุคมืด

ยุคมืด  เป็นคำศัพท์ที่ใช้เรียกสมัยกลางตอนต้น (ป. คริสต์ศตวรรษที่ 5–10) หรือบางกรณีใช้เรียกสมัยกลางทั้งหมด (ป. คริสต์ศตวรรษที่ 5–15) ในยุโรปตะวันตกหลังการล่มสลายของจักรวรรดิโรมันตะวันตก ซึ่งมีลักษณะเด่นที่ความเสื่อมถอยทั้งทางเศรษฐกิจ สติปัญญา และวัฒนธรรม
แนวคิด "ยุคมืด" ในฐานะการกำหนดระยะเวลาทางประวัติศาสตร์นิพนธ์มีต้นกำเนิดในคริสต์ทศวรรษ 1330 โดยเพทราร์ก นักวิชาการชาวอิตาลี ผู้มองศตวรรษหลังโรมันเป็น "ความมืด" เมื่อเทียบกับ "แสงสว่าง" ของสมัยคลาสสิก คำนี้ใช้กระบวนจินตภาพแสงสว่างปะทะความมืดเพื่อเปรียบเทียบ "ความมืด" (ความไม่รู้และความผิดพลาด) ของยุคก่อนกับ "แสงสว่าง" (ความรู้และความเข้าใจ) ในยุคหลัง วลี "Dark Age(s)" มาจากภาษาละตินว่า "saeculum obscurum" เดิมใช้งานโดยไกซาร์ บาโรนีอุสใน ค.ศ. 1602 เมื่อเขาอ้างถึงช่วงเวลาอันวุ่นวายในคริสต์ศตวรรษที่ 10 ถึง 11 แนวความคิดดังกล่าวจึงกลายมาเป็นลักษณะสมัยกลางทั้งหมดในฐานะช่วงเวลาแห่งความมืดมนทางปัญญาในยุโรประหว่างการล่มสลายของโรมถึงสมัยฟื้นฟูศิลปวิทยา และกลายเป็นที่นิยมอย่างมากในยุคเรืองปัญญาเมื่อช่วงคริสต์ศตวรรษที่ 18 อย่างไรก็ตาม คนอื่นใช้คำนี้เพื่อบ่งบอกถึงความหายากของบันทึกที่เกี่ยวข้องกับช่วงต้นของยุคกลางเป็นอย่างน้อยที่สุด
เมื่อความสำเร็จในยุคนั้นได้รับความเข้าใจมากขึ้นในคริสต์ศตวรรษที่ 19 ถึง 20 นักวิชาการจึงเริ่มจำกัดชื่อเรียก "ยุคมืด" เข้าเพียงสมัยกลางตอนต้น (ป. คริสต์ศตวรรษที่ 5–10); นักวิชาการในปัจจุบันยังคงรักษาแนวทางนี้ไว้ นักวิชาการสมัยใหม่ส่วนใหญ่หลีกเลี่ยงคำนี้โดยสิ้นเชิง เนื่องจากมีความหมายเชิงลบ โดยพบว่าคำนี้ก่อให้เกิดความเข้าใจผิดและไม่ถูกต้อง ถึงกระนั้น ความหมายเชิงดูหมิ่นของเพทราร์กยังคงมีการใช้งานต่อไป โดยเฉพาะในวัฒนธรรมประชานิยมที่มักมองสมัยกลางอย่างเรียบง่ายว่าเป็นช่วงเวลาแห่งความรุนแรงและล้าหลัง
ทรนง ศรีเชื้อ

ทรนง ศรีเชื้อ (เกิด: 20 มิถุนายน พ.ศ. 2495; ชื่อเดิม: สุวัฒน์ ศรีเชื้อ) ผู้กำกับภาพยนตร์, ผู้สร้าง และผู้เขียนบทชาวไทย
ทรนง ศรีเชื้อ เกิดในครอบครัวที่มีพ่อเป็นนายทหาร และพี่น้องที่เป็นผู้ชายล้วนแต่เป็นทหาร เริ่มต้นงานในวงการบันเทิงด้วยการเป็นช่างภาพให้กับนิตยสารเครื่องเสียงและรถยนต์ รวมถึงในเหตุการณ์ 14 ตุลา เป็นผู้จัดทำและผู้เขียนหนังสือของวงคาราวาน
มีผลงานกำกับภาพยนตร์ครั้งแรกเมื่อปี พ.ศ. 2523 จากเรื่อง "สัตว์สงคราม" ซึ่งได้รับรางวัลตุ๊กตาทองบทภาพยนตร์ยอดเยี่ยม และหลังจากนั้นก็ได้มีผลงานมากมายทั้งภาพยนตร์แอ๊คชั่น และภาพยนตร์อีโรติก ซึ่งสำหรับภาพยนตร์อีโรติกนั้น ถือว่า เป็นภาพยนตร์แนวที่สร้างชื่อให้กับเจ้าตัวอย่างมาก เช่น "กลกามแห่งความรัก 1" พ.ศ. 2532 และ "กลกามแห่งความรัก 2" พ.ศ. 2534 โดยสามารถสร้างดารานำหญิง 2 คนให้มีชื่อเสียงขึ้นมาได้ คือ ดาริน กรสกุล และ ขวัญภิรมย์ หลิน 
ทรนง ศรีเชื้อ ได้รับชื่อเล่นจาก ฉลอง ภักดีวิจิตร ว่า โทนี่
2022 สึนามิ วันโลกสังหาร.
ผลงานกำกับเรื่อง "2022 สึนามิ วันโลกสังหาร" ซึ่งใช้ทุนสร้างกว่า 160 ล้านบาท ถูกวิพากษ์วิจารณ์อย่างมากตั้งแต่ก่อนออกฉาย อย่างเช่นภาพโปสเตอร์ที่นำภาพผู้เสียชีวิตจากเหตุการณ์สึนามิ พ.ศ. 2547 มาประกอบ
และหลังจากภาพยนตร์เข้าฉาย ก็ได้รับเสียงวิจารณ์ว่า ทำได้แย่ เทคนิคแย่ บทภาพยนตร์อ่อนและอีกหลาย ๆ ส่วนในเรื่อง หลายเสียงบอกว่าเห็นแค่ตัวอย่างก็ไม่อยากเข้าไปชมแล้ว จึงทำให้เมื่อเข้าฉาย 4 วัน ทำรายได้เพียงแค่ 2 ล้านบาทเท่านั้น ทำให้ ทรนง ศรีเชื้อ ผู้สร้างและผู้กำกับเครียดจนถึงพยายามจะฆ่าตัวตายโดยอ้างว่า ลงทุนและตั้งใจกับภาพยนตร์เรื่องนี้มากเพื่อที่จะเตือนภัยคนกรุงเทพ แต่กลับไม่มีใครสนใจ แต่บางส่วนก็เชื่อว่าเป็นความพยายามที่จะสร้างกระแสเพื่อโปรโมต
ต่อมา ในต้นปี พ.ศ. 2553 ได้มีการฟ้องร้องเรื่องการว่าจ้างให้โฆษณาภาพยนตร์เรื่องนี้เกิดขึ้น เมื่อฝ่ายที่ถูกทรนงว่าจ้างให้โฆษณาภาพยนตร์เรื่องนี้เปิดเผยว่า ได้รับเงินค่าจ้างยังไม่ครบ เมื่อนำเช็คที่ทางทรนงจ่ายให้ไปก่อนไปขึ้นเงิน ก็ปรากฏว่าเช็คเด้ง จึงออกมาฟ้องร้อง
ชาวแองเกิล

แองเกิล  เป็นคำภาษาอังกฤษใหม่สำหรับเรียกกลุ่มผู้พูดภาษากลุ่มเจอร์แมนิกที่ได้ชื่อมาจากบริเวณการตั้งถิ่นฐานอังเงิลน์ (Angeln) ที่อยู่ในบริเวณรัฐชเลสวิช-ฮ็อลชไตน์ (Schleswig-Holstein) ในเยอรมนีปัจจุบัน แองเกิลเป็นกลุ่มชนหลักที่มาตั้งถิ่นฐานในบริเตนในช่วงเวลาหลังจากการล่มสลายของจักรวรรดิโรมัน (Fall of the Roman Empire) และก่อตั้งอาณาจักรหลายอาณาจักรในสมัยแองโกล-แซกซันของอังกฤษและ "Angles" เป็นรากของคำว่า "England" (อังกฤษ)
ที่มา.
ชื่อกลุ่มชน "แองเกิล" สะกดได้หลายอย่าง แรกสุดสะกด "Anglii" ซึ่งเป็นการสะกดแบบละตินของกลุ่มชนเจอร์แมนิก ที่กล่าวถึงในหนังสือ "Germania" โดยนักประวัติศาสตร์โรมันแทซิทัส "Anglii" เป็นคุณศัพท์ ถ้าเป็นบุคคลในเผ่าที่เป็นผู้ชายก็จะเรียกว่า "Anglius" ถ้าเป็นผู้หญิงก็จะเรียกว่า "Anglia" (พหูพจน์ "Anglii" และ "Angliae" ตามลำดับ) คำเรียกผู้ชายเป็นคำที่ใช้เรียกทั่วไป
คำนามเดิมที่เป็นที่มาของคุณศัพท์ยังไม่ทราบแน่นอนว่าเป็นคำใด รากคำสันนิษฐานกันว่ามาจากโครงสร้าง "*Ang?l/r-" ทฤษฎีทางศัพท์มูลวิทยาต่าง ๆ ที่พยายามอธิบายที่มาของคำก็ได้แก่ 
พระสันตะปาปาเกรกอรีทรงเปลี่ยนให้เขียนให้ง่ายขึ้นจาก "Anglii" เป็น "Angli" ในจดหมายของพระองค์ ซึ่งกลายเป็นคำที่นิยมใช้กันในบริเตนและยุโรปต่อมา แต่การเรียกประเทศยังคงใช้คำว่า "Anglia" ในภาษาละติน ขณะเดียวกันก็มีคำที่คล้ายคลึงกันทั้งการสะกดและความหมายในวรรณกรรมภาษาอังกฤษเก่า: งานแปล "โอโรเซียส" ของสมเด็จพระเจ้าอัลเฟรดมหาราช ใช้คำว่า "Angelcynn" (Angel-kin) ในการบรรยายดินแดนและชนอังกฤษ; นักบุญบีด ใช้คำว่า "Angelfolc" (Angel--folk); นอกจานั้นก็ยังมีการใช้คำว่า "Engel", "Englan" (ชน), "Englaland" และ "Englisc" ที่แสดงให้เห็นความวิวัฒนาการของการออกเสียงที่ต่อมากลายเป็นลักษณะที่นิยมกัน
"Angle" เป็นรากของภาษาฝรั่งเศสและภาษาแองโกล-นอร์มันของคำว่า "Angleterre" (Angleland = อังกฤษ) และ "Anglais" (ภาษาอังกฤษ)
มีตบีตมานิเฟสโต

มีตบีตมานิเฟสโต  เรียกอีกชื่อคือ Meat Beat หรือ MBM เป็นวงดนตรีอิเล็กทรอนิกแดนซ์จาก สวินดัน ประเทศอังกฤษ เริ่มตั้งวงมาตั้งแต่ ค.ศ. 1987 โดย แจ็ค แดนเจอร์ส์ และ จอนนี่ สตีเฟนส์
มงกุฎ

มงกุฎ (สะกดด้วยตัว ฎ ชฎา) คือเครื่องสวมศีรษะที่เป็นสัญลักษณ์ที่สวมโดยพระมหากษัตริย์ หรือผู้นำทางศาสนาที่เป็นเครื่องหมายของความมีอำนาจทางการเมือง, ความมีสิทธิ, ความเป็นอมตะ, ความชอบธรรมในการเป็นกษัตริย์, ชัยชนะ, การฟื้นฟู, เกียรติยศ และความรุ่งโรจน์ของผู้สวม ทางด้านศิลปะมงกุฎอาจจะแสดงในภาพที่มีเทวดาประทานมงกุฎให้แก่มนุษย์ นอกจากมงกุฎที่สร้างกันตามปกติแล้ว อาจจะทำจากดอกไม้, ดาว, ใบไม้ หรือหนาม แต่มงกุฎประจำตำแหน่งแล้วส่วนใหญ่จะทำจากโลหะและอัญมณี
มงกุฎอิมพีเรียลสเตต

มงกุฎอิมพีเรียลสเตต  เป็นหนึ่งในเครื่องราชกกุธภัณฑ์แห่งสหราชอาณาจักร ซึ่งเป็นสัญลักษณ์ของสถาบันพระมหากษัตริย์ในสหราชอาณาจักร มงกุฎอิมพิเรียลสเตตนี้มีการสร้างทดแทนขึ้นหลายยุคสมัยตั้งแต่คริสต์ศตวรรษที่ 15 เป็นต้นมา ซึ่งรุ่นล่าสุดนี้มีลักษณะคล้ายมงกุฎเซนต์เอ็ดเวิร์ดอยู่ไม่น้อย 
ตัวมงกุฎนั้นมีฐานประกอบด้วยกางเขนแพตตี (cross pattée) จำนวนสี่กางเขน สลับกับเฟลอ-เดอ-ลีส์ (fleur-de-lis) หรือดอกลิลลี่จำนวนสี่ดอก ส่วนเหนือจากฐานขึ้นไปเป็นโค้งจำนวนสี่โค้งตัดกันที่มียอดเป็นด้านบนจุดตัดเป็นกางเขนอีกหนึ่ง ภายในตรงกลางมงกุฎเป็นหมวกกำมะหยี่ที่มีขอบเป็นขนเออร์มิน มงกุฎฝังด้วยอัญมณีหลายชนิดที่รวมทั้ง: เพชร 2,868 เม็ด, ไข่มุก 273 เม็ด, แซฟไฟร์ 17 เม็ด, มรกต 11 เม็ด, และทับทิม 5 เม็ด
มงกุฎอิมพิเรียลสเตตประกอบด้วยอัญมณีที่มีชื่อเสียงหลายชิ้น กางเขนบนมงกุฎฝังอัญมณีที่เรียกว่าแซฟไฟร์เซนต์เอ็ดเวิร์ดที่นำมาจากแหวน (หรือ จุลมงกุฎ) ของพระเจ้าเอ็ดเวิร์ดผู้สารภาพ, ทับทิมเจ้าชายดำ (Black Prince's Ruby) (ความจริงแล้วคือสปิเนล ที่ฝังอยู่บริเวณกางเขนด้านหน้าของมงกุฎ และเพชรคัลลินันที่ฝังด้านหน้ามงกุฎบริเวณฐาน ด้านหลังฝังด้วยแซฟไฟร์สจวตหนัก 104 กะรัต (20.8 กรัม) บนขอบ นอกจากนี้ยังมีไข่มุกของสมเด็จพระราชินีเอลิซาเบ็ธประดับอีกด้วย
การใช้งาน.
มงกุฎนี้ทรงใช้สวมในตอนเสร็จสิ้นพระราชพิธีบรมราชาภิเษกเมื่อพระมหากษัตริย์พระองค์ใหม่เสด็จออกจากแอบบีเวสต์มินสเตอร์ ซึ่งตามปกติแล้วอิมพีเรียลสเตตจะไม่ใช่มงกุฎที่ทรงสวมในระหว่างพระราชพิธี ยกเว้นในระหว่างพระราชพิธีบรมราชาภิเษกของสมเด็จพระราชินีนาถวิกตอเรีย และสมเด็จพระเจ้าเอ็ดเวิร์ดที่ 7 เพราะทรงเห็นว่ามงกุฎเซนต์เอ็ดเวิร์ดหนักเกินไป (กว่าสองกิโลกรัม)
พระราชินีนาถเอลิซาเบ็ธที่ 2 ทรงมงกุฎอิมพีเรียลสเตตเป็นประจำทุกปีในการรัฐพิธีการเปิดประชุมรัฐสภาแห่งสหราชอาณาจักร ซึ่งตามธรรมเนียมแล้วมงกุฎและเครื่องเพชรพลอยจะถูกนำมายังพระราชวังเวสต์มินสเตอร์โดยรถม้าต่างหากก่อนที่พระราชินีจะเสด็จพระราชดำเนินมาถึง และนำไปไว้ที่ห้องฉลองพระองค์ที่พระองค์ทรงฉลองพระองค์คลุมและทรงสวมมงกุฎ
มงกุฎองค์ปัจจุบัน.
มงกุฎอิมพีเรียลสเตตองค์ปัจจุบันนั้นสร้างขึ้นเพื่อพระราชพิธีบรมราชาภิเษกของสมเด็จพระเจ้าจอร์จที่ 6 ในปี ค.ศ. 1937 โดยบริษัทการ์ราร์ด แอนด์ โค (Garrard & Co.) ที่สร้างลอกแบบมาจากมงกุฎอิมพีเรียลสเตตองค์เดิม (รูปประกอบด้านขวามือ) ที่สร้างสำหรับสมเด็จพระราชินีนาถวิกตอเรีย แต่มีน้ำหนักเบากว่าและสวมสบายกว่า มงกุฎองค์ใหม่นี้มีน้ำหนักเพียง 910 กรัม ซึ่งเคยได้ถูกปรับปรุงสำหรับพระราชพิธีบรมราชาภิเษกของพระราชินีนาถเอลิซาเบธที่ 2 เพื่อให้มีความเหมาะสมมากขึ้นต่อการสวมใส่โดยอิสตรี โดยลดความสูงลงประมาณ 1 นิ้ว
ในปกตินั้นพระมหากษัตริย์มักจะซ้อมสวมมงกุฎก่อนที่จะถึงเวลาเปิดรัฐพิธีเปิดประชุมสภา (ข้าราชสำนักรายงานว่าได้เห็นพระราชินีเอลิซาเบธทรงมงกุฎขณะที่เสวยพระกระยาหารเช้าและทรงอ่านหนังสือพิมพ์ในวันเปิดรัฐสภา)
โครงเดิมของมงกุฎอิมพีเรียลสเตตองค์เดิมของสมเด็จพระเจ้าจอร์จที่ 1, สมเด็จพระเจ้าจอร์จที่ 4 และสมเด็จพระราชินีนาถวิกตอเรียได้เก็บรักษาไว้ที่หอคอยแห่งลอนดอน เพราะความที่ใช้บ่อยมงกุฎอิมพีเรียลสเตตจึงได้รับการสร้างแทนหรือซ่อมแซมเสมอตามอายุของมงกุฎ, น้ำหนัก, รสนิยมของผู้สวม หรือจากความเสียหายที่เกิดจากการใช้งาน
มงกุฎอิมพีเรียลสเตตปัจจุบันตั้งแสดงอยู่ที่หอคอยแห่งลอนดอน
สมาคมผู้วิจัยและผลิตเภสัชภัณฑ์

สมาคมผู้วิจัยและผลิตเภสัชภัณฑ์ หรือ พรีม่า  เป็นองค์กรเอกชนที่ไม่แสวงหาผลกำไร มีสมาชิกสมาคมเป็นบริษัทที่มีหรือเกี่ยวข้องกับการวิจัยและพัฒนายาใหม่หรือยานวัตกรรม และเป็นหนึ่งในสมาชิกของสมาพันธ์ผู้ผลิตเภสัชภัณฑ์นานาชาติ (IFPMA) ซึ่งมีสมาคมด้านเภสัชภัณฑ์ต่าง ๆ ทั่วโลกร่วมเป็นสมาชิก
ประวัติความเป็นมาของสมาคมผู้วิจัยและผลิตเภสัชภัณฑ์.
ในสมัยรัชกาลที่ 5 ในขณะนั้นโรงพยาบาลศิริราชได้ริเริ่มใช้ยาแผนปัจจุบันในประเทศไทยเป็นครั้งแรก บริษัทสมาชิกของ PReMA จึงได้เริ่มมีส่วนร่วมในงานด้านสาธารณสุขของประเทศนับแต่นั้น โดยการแพทย์สมัยใหม่ การใช้ยาสมัยใหม่ เครื่องมือทางการแพทย์และวิทยาการอันทันสมัยมีเพิ่มมากขึ้น บริษัทต่าง ๆ ในธุรกิจอุตสาหกรรมยาจึงได้ปรึกษากันถึงความเป็นไปได้ในการที่จะก่อตั้งสมาคมขึ้นเพื่อเป็นตัวกลางในการประสานงานกับภาครัฐในหลากหลายประเด็นที่เกิดขึ้นภายในวงการเภสัชอุตสาหกรรม 
ในวันที่ 9 กรกฎาคม พ.ศ. 2513 เฮนรี่ อาร์ โคเซ็ค (Henry R.Koczyk) จากบริษัท อินเตอร์เนชั่นแนล ฟาร์มาซูติคอล และ เลียวนาร์ด ชาน (Leonard Chan) จากบริษัท ไฟเซอร์ อินเตอร์เนชั่นแนล จึงได้ขอยื่นก่อตั้ง สมาคมผลิตเภสัชภัณฑ์ หรือ Pharmaceutical Products Association, PPA ขึ้น และก็ได้มีการเปลี่ยนชื่อจาก สมาคมผลิตเภสัชภัณฑ์ มาเป็น สมาคมผู้ผลิตเภสัชภัณฑ์ Pharmaceutical Producers Association, PPA ในอีก 15 ปีต่อมา
สมาคมผู้ผลิตเภสัชภัณฑ์ หรือ PPA ก็ได้เปลี่ยนชื่อและตราสัญลักษณ์ใหม่เป็น Pharmaceutical Research and Manufacturers Association, PReMA หรือ สมาคมผู้วิจัยและผลิตเภสัชภัณฑ์ เมื่อวันที่ 29 กันยายน พ.ศ. 2547 และใช้ชื่อนี้จนถึงปัจจุบัน 
บริษัทสมาชิกของสมาคม.
ปัจจุบันพรีม่ามีสมาชิกทั้งหมด 36 บริษัท แบ่งเป็นสมาชิกสามัญ 32 บริษัท และสมาชิกสมทบ 4 บริษัท ซึ่งบริษัทที่จะมาเป็นสมาชิกได้ต้องเป็นบริษัทที่มุ่งเน้นด้านการวิจัยและพัฒนายาเท่านั้น
สมาชิกสามัญ.
<templatestyles src="Div col/styles.css"/>
สมาชิกสมทบ.
<templatestyles src="Div col/styles.css"/>
พายุดาบดวลสะท้านฟ้า

พายุดาบดวลสะท้านฟ้า ชื่อภาษาไทยของภาพยนตร์จีนกำลังภายในเรื่อง The Duel หรือ 决战紫禁城之巅 (เจวี๋ยจั้นจื่อจินจือเตียน) นำแสดงโดย หลิว เต๋อหัว, เจิ้ง อี้เจี้ยน, หยาง กง หยู, เจ้าเหว่ย, จาง เจียฮุย, ถัน เหย้าเหวิน ร่วมด้วย ฉี เส้าเฉียน (นักแสดงรับเชิญ) กำกับการแสดงโดย แอนดริว เลา
เนื้อเรื่อง.
ในยุคราชวงศ์หมิง เมื่อข่าวการประลองยุทธระหว่าง 2 สุดยอดฝีมือ ไซมึ้งซวยเสาะ (เจิ้ง อี้เจี้ยน) กับ เฮี๊ยบโกวเซี๊ยะ (หลิว เต๋อหัว) แพร่กระจายไปทั่วยุทธภพ ส่งผลให้มีการพูดถึงการเดิมพันผลแพ้ชนะกันอย่างกว้างขวาง เมื่อข่าวดังกล่าวล่วงรู้ถึงหูของทางการ ทางการจึงได้ส่งองครักษ์เสื้อทอง เล็กเซียวหงส์ หรือ หลงหลิงจิ่ว (แปลว่า 009) (จาง เจียฮุย) และองครักษ์หญิง จินเยี่ยนจื่อ (เจ้าเหว่ย) ไปยับยั้งการประลองยุทธ แต่ในระหว่างที่กำลังเดินทางกลับมายังปักกิ่ง หลงหลงจิ่ว ได้พบเฮี๊ยบโกวเซี๊ยะถูกทำร้ายบาดเจ็บ หลงหลงจิ่ว ได้พาเขามารักษาในที่ซ่อนลับ และทำให้ จินเยี่ยนจื่อ มีใจให้กับเฮี๊ยบโกวเซี๊ยะ
ในช่วงเวลาเดียวกัน หลงหลงจิ่ว สืบพบว่าในวันที่ 15 กันยายน ซึ่งเป็นวันประลองยุทธซึ่งตรงกับวันไหว้พระจันทร์ จะมีมือที่สามฉวยโอกาสดังกล่าวก่อแผนการร้าย เมื่อเป็นดังนี้เขาจึงพยายามทุกวิธีที่จะล้มการประลองยุทธ แต่ดูเหมือนจะเป็นไปไม่ได้เสียแล้ว ทางออกเดียวที่พวกเขาสามารถทำได้ คือ กำหนดเงื่อนไขสำหรับผู้ที่จะเข้าชมการประลองยุทธ ด้วยการออกเหรียญของทางการให้สำหรับผู้มีสิทธิ์เข้าชมเพียง 4 คน แต่ก็ยังเป็นเรื่องยากที่จะควบคุม เนื่องจากมีผู้นำเหรียญปลอมเข้ามาสวมรอยเป็นจำนวนมาก 
และแล้ววันประลองยุทธก็มาถึง ในขณะที่ ไซมึ้งซวยเสาะและเฮี๊ยบโกวเซี๊ยะ กำลังปะทะฝีมืออยู่นั้น ในอีกด้านหนึ่งของพระราชวังต้องห้าม แผนการชั่วร้ายก็เริ่มต้นขึ้นอย่างที่ใครคาดไม่ถึง เมื่อเฮี๊ยบโกวเซี๊ยะที่ใครต่อใครคิดว่ากำลังต่อสู้กับไซมึ้งซวยเสาะอยู่ นั้น แท้จริงแล้วคือตัวปลอม ส่วนตัวจริงกำลังลอบเข้าไปในพระราชวังต้องห้าม จัดการปลิดชีพฮ่องเต้ (ถัน เหย้าเหวิน) เพื่อตนเองจะได้ขึ้นครองราชย์แทน แต่แผนการของเขาถูกสกัดกั้นจาก หลงหลงจิ่ว อย่างหวุดหวิด ท่ามกลางวงล้อมของทหารนับพัน เฮี๊ยบโกวเซี๊ยะได้รับการช่วยเหลือจากไซมึ้งซวยเสาะ ด้วยเหตุผลที่ว่าต้องการหาผู้ชนะจากการประลองยุทธอย่างเด็ดขาด การปะทะฝีมืออย่างเป็นทางการจึงเริ่มขึ้น 
เบื้องหลัง.
"The Duel" นั้น สร้างมาจาก ตอน สองนักสู้ผู้ยิ่งใหญ่ (決戰前後, Before and After the Duel) ในนิยายกำลังภายใน เรื่อง "เล็กเซียวหงส์" ของ โกวเล้ง นักเขียนนามอุโฆษ โดยดัดแปลงให้ตัวละครเล็กเซียวหงส์ซึ่งเป็นสายลับของวังหลวง กลายเป็น หลงหลงจิ่ว หรือแปลได้ว่า 009 ซึ่งเป็นการล้อเลียนจารชนระดับโลกคือ เจมส์ บอนด์ 007 อีกทั้งยังมีมุขตลกบางส่วนในเรื่องที่มีดนตรีประกอบสั้น ๆ เป็น เพลง "james bonds theme" อีกด้วย
แม้จะเป็นภาพยนตร์แนวกำลังภายใน แต่ก็สอดแทรกมุขตลกแบบล้อเลียนบทประพันธ์หรือภาพยนตร์เรื่องอื่น ๆ ดังที่ได้กล่าวมา
กำกับการแสดงโดย แอนดริว เลา หรือ หลิว เหว่ยเฉียง ที่ประสบความสำเร็จมาก่อนหน้านั้นจากภาพยนตร์แนวเดียวกัน "The Storm Riders" ในปี ค.ศ. 1998 ก่อนจะมาล้มเหลวกับรายได้และคำวิจารณ์จาก "A Man Called Hero" ในปี ค.ศ. 1999 แต่ว่าในเรื่องนี้ได้เปลี่ยนบริษัทผู้สร้างมาเป็น Win's Entertainment ซึ่ง 2 เรื่องก่อนหน้านั้นเป็นบริษัท Golden Harvest
วิลเลียม คาเว็นดิช-เบ็นทิงค์ ดยุกที่ 3 แห่งพอร์ตแลนด์

วิลเลียม เฮนรี คาเว็นดิช-เบ็นทิงค์ ดยุกที่ 3 แห่งพอร์ตแลนด์  เป็นนายกรัฐมนตรีแห่งสหราชอาณาจักรและบริเตนใหญ่ สังกัดพรรค British Wrig Party และ Tory ก่อนเป็นนายกรัฐมนตรีเคยดำรงตำแหน่งรัฐบุรุษ อาจารย์มหาวิทยาลัยออกซฟอร์ด เมื่อพ.ศ. 2305 เมื่ออายุได้ 24 ปี ดำรงตำแหน่งเป็น มาควิสแห่งทิตช์ฟิลด์
ชีวประวัติเบื้องต้น.
ลอร์ดทิตช์ฟิลด์ เป็นลูกคนโตของวิลเลียม เบ็นทิงค์ ดยุคแห่งพอร์ตแลนด์ที่ 2 และดัชเชสแห่งพอร์ตแลนด์ (มาร์กาเร็ต คาเว็นดิช-ฮาร์ลีย์) และเขามีมรดกที่ได้รับจากมารดาและย่าของเขา เขาศึกษาอยู่ที่เมืองเวสต์มินสเตอร์และโบสถ์คริสต์ เมืองออกซฟอร์ด เขาถูกเลือกเพื่อเลือกที่นั่งฝ่ายค้านในสภาในปีพ.ศ. 2304 ก่อนจะเริ่มประชุม ผู้เป็นบิดา ดยุคแห่งพอร์ตแลนด์ ก็เกี่ยวข้องกับพรรค Whig โดยลอร์ดรอคกิงแฮม เมื่อวันที่ 1 พฤษภาคม พ.ศ. 2305 ดยุคแห่งพอร์ตแลนด์ที่ 2 ผู้เป็นบิดา เสียชีวิตลง รวมอายุได้ 53 ปี ต่อมาผู้เป็นมารดาก็เสียชีวิตในวันที่ 17 กรกฎาคมพ.ศ. 2328 รวมอายุได้ 70 ปี
บุตรชาย-หญิง.
วันที่ 8 พฤศจิกายน พ.ศ. 2309 ดยุคแห่งพอร์ตแลนด์ที่ 3 ได้สมรสกับโดโรเธีย คาเว็นดิช ธิดาของวิลเลียม คาเว็นดิช ดยุคแห่งเดวอนไชร์ที่ 4 และดัชเชสแห่งเดวอนไชร์ (ชาร์ลอต บอยส์) มีบุตรและธิดารวม 6 คน ดังนี้